
Ministru kabineta sēdes protokollēmums

Informatīvais ziņojums "Informatīvais ziņojums "Digitālās desmitgades stratēģiskais ceļvedis Latvijai līdz 2030.gadam""

· 1. Pieņemt zināšanai iesniegto informatīvo ziņojumu “Digitālās desmitgades stratēģiskais ceļvedis Latvijai līdz 2030. gadam”.
· 2. Noteikt Vides aizsardzības un reģionālās attīstības ministriju par atbildīgo par “Digitālās desmitgades stratēģiskā ceļveža Latvijai līdz 2030. gadam” atjauninājumu sagatavošanu, iesniegšanu izskatīšanai Ministru kabinetā un iesniegšanu Eiropas Komisijai atbilstoši politikas programmā “Digitālās desmitgades ceļš” 2030. gadam noteiktajai kārtībai.
· 3. Lai nodrošinātu šī protokollēmuma 2.punktā dotā uzdevuma izpildi, noteikt:
· 3.1. Ekonomikas ministriju par atbildīgo par digitālās desmitgades  mērķrādītājiem “Mazie un vidējie uzņēmumi ar vismaz pamata digitālās intensitātes līmeni” un “Vienradži”;
· 3.2. Ekonomikas ministriju par atbildīgo un Izglītības un zinātnes ministriju par līdzatbildīgo par digitālās desmitgades  mērķrādītājiem “IKT speciālisti” un “Pusvadītāji”;
· 3.3. Ekonomikas ministriju par atbildīgo  un Izglītības un zinātnes ministriju un Vides aizsardzības un reģionālās attīstības ministriju par līdzatbildīgajām par digitālās desmitgades  mērķrādītājiem “Mākoņdatošana”, “Lielie dati” un “Mākslīgais intelekts”;
· 3.4. Izglītības un zinātnes ministriju par atbildīgo par digitālās desmitgades  mērķrādītājiem “Vismaz pamata digitālās prasmes” un “Kvantiska datošana”;
· 3.5. Satiksmes ministriju par atbildīgo par digitālās desmitgades  mērķrādītājiem “Gigabitu savienojamība”,  “5G pārklājums” un “Perifērijas mezgli”;
· 3.6. Veselības ministriju par atbildīgo par digitālās desmitgades  mērķrādītāju “Piekļuve pacienta e-veselības kartei”;
· 3.7. Vides aizsardzības un reģionālās attīstības ministriju par atbildīgo par digitālās desmitgades  mērķrādītājiem  “Galvenie publiskie pakalpojumi iedzīvotājiem”, “Galvenie publiskie pakalpojumi uzņēmumiem” un “Droši elektroniskās identifikācijas līdzekļi”;
· 3.8. Aizsardzības ministriju par atbildīgo par kiberdrošības aspektu atspoguļošanu Digitālās desmitgades stratēģiskajā ceļvedī Latvijai līdz 2030. gadam.

